તો સરસપુરના કોંગ્રેસી કોર્પોરેટર તૌફિકખાન પઠાણે અપક્ષ ઉમેદવારી કરવાની ચીમકી આપી છે. તેમણે ગુજરાત કોંગ્રેસ પ્રભારી અશોક ગેહલોતને ચીમકી આપી હતી. વિવિધ વિરોધના પગલે જ કોંગ્રેસ દ્વારા બીજા તબક્કા માટે ઉમેદવારોની યાદી છેલ્લી ઘડીએ જાહેર કરવાની રણનીતિ અપનાવાવમાં આવી છે. કોંગ્રેસ પ્રદેશ પ્રમુખ ભરતસિંહ સોલંકી મંગળવારે બપોરે જ આ અંગે ચર્ચા કરવા માટે દિલ્હી પહોંચ્યા હતા અને અહમેદ પટેલના નિવાસસ્થાને કોંગ્રેસે બેઠક કરી હતી. કહેવાઇ રહ્યું છે કે, કોંગ્રેસ ઉપાધ્યક્ષ રાહુલ ગાંધીના ગુજરાત પ્રવાસ પહેલાં ઉમેદવારોના નામ ફાઇનલ કરવા માટે કવાયત હાથ ધરવામાં આવી છે.